Korreksjefoarskrift Fryslân C-eksamen, ûnderdiel taalregels

MEARKARFRAGEN

1 punt foar elk goed antwurd (maks. 20).

1d

2b

3a

4b

5a

6b

7c

8b

9c

10a

11a

12d

13c

14c

15d

16a

17b

18b

19c

20a

IEPEN FRAGEN

1. De regel fan de etymology.

It wurd 'etymology' moat neamd wurde. 6 punten foar in korrekt antwurd

2. Yn it wurd stiet twa kear deselde letter, nammentlik de *e*. Dy stiet yn beide gefallen foar in oare útspraak, de klank. Yn it earste gefal is dat de e-klank, yn it twadde gefal de stomme e (ə).

De fonetyske tekens hoege net brûkt te wurden, it klankferskil moat wol taljochte wurde om alle punten te krijen. 6 punten foar in antwurd dat dúdlik ynsjoch sjen lit, 3 punten foar in antwurd dat foar in part goed is of dêr't de taljochting op it klankferskil ûntbrekt.

3. Ien punt foar elke korrekte gearstalling. Maks. 4 punten.

a. bg. wurdboek

b. bg. hûnehok

c. bg. draaimûne

d. bg. boartersguod

4. Ien punt foar elk wurd mei alle streekjes op it goede plak. Maks. 5 punten.

a. snot-bon-gel

b. fer-fe-lend

c. ûn-draach-lik

d. bûz-jy

e. bak-ker-ske

5. Homonimen wurde gelikens útsprutsen. Dat jildt net foar dy twa wurden: *boek* (boekebeam) hat in lang û-lûd, wylst *boek* (lêsboek) in koart û-lûd hat.

As fokaallingte neamd wurdt: 6 punten.

As oanjûn is dat de útspraak ferskilt, mar net op hokker manier: 3 punten.

As oanjûn is dat de útspraak ferskilt, mar de útlis doocht net: 0 punten.

6. Der is sprake fan assimilaasje fan de *n* oan it liplûd *p*. Dat feroaret yn it liplûd *m*. (3 punt foar it neamen fan it wurd 'assimilaasje'/'assimilearje') + 3 punt foar in korrekte útlis)

7. Nei *de* kriget it eigenskipswurd de útgong *-e*. Dat is it gefal by 'de wittenskiplike publikaasje'. De *-e* wurdt weilitten as eigenskipswurd en haadwurd in beskate ienheid foarmje, bygelyks as in berop oantsjut wurdt. Dat is it gefal by 'de wittenskiplik meiwurker'.

6 punten as beide gefallen goed ferantwurde binne.

3 punten as allinne ferwiisd wurdt nei 'in beskate ienheid' yn it twadde gefal.

8. It wurd *amerij* komt fan it Latynske *Ave Maria*. It wie de tiid dy't nedich wie om in Ave Mariagebedsje te sizzen. (3 punten)

9. Dat komt trochdat der hast altyd wol lytse ferskillen yn betsjutting, stilistyske wearde of gebrûkswearde binne.

As yn it antwurd de aspekten 'betsjutting' en noch in relevante faktor neamd wurde: 6 punten.

10. Bg. *wichtich, rinne.*

Foarbylden mei syllabisearring fan de -n, -l of -r ('rinnen', 'leppel', 'plakker') ek goed rekkenje. Foar in goed foarbyld 2 punten.

Totaal: 20 + 50 = 70 punten.